
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.92/2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, primit cu nr.P.L.x 989 din 27 decembrie 2006.



Prin obiectul de reglementare şi conţinutul său, proiectul de lege face parte din categoria legilor organice.
PREŞEDINTE,

Iulian Iancu

RAPORT
proiectului de Lege privind aprobarea Ordonanţei de urgenţă a Guvernului nr.92/2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române 
şi reorganizarea Societăţii Naţionale a Căilor Ferate Române
În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 989 di 27 decembrie 2006, pentru dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.92/2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române.



Ordonanţa de urgenţă a Guvernului nr.92/2006 a fost emisă pentru mărirea, pentru anul 2006, a cotei de profit care se adaugă la diferenţele dintre tarifele stabilite pentru transportul feroviar de călători şi costurile reale de transport.



Ordonanţa de urgenţă nr.92/2006 a fost avizată favorabil de Consiliul Concurenţei, cu nr.7668 din 13 noiembrie 2006.



Ordonanţa de urgenţă a fost avizată favorabil de Consiliul Legislativ, cu nr.1581 din 23 noiembrie 2006.



Proiectul de lege pentru aprobarea ordonanţei de urgenţă a fost adoptat de Senat în şedinţa din 14 decembrie 2006.



Proiectul de lege a fost avizat favorabil de Comisia juridică, de disciplină şi imunităţi, cu nr.P.L.x 989 din 29 ianuarie 2007 şi de Comisia pentru politică economică, reformă şi privatizare, cu nr.21/13 din 6 februarie 2007.



Examinarea proiectului de lege a avut loc în şedinţa comisiei din data de 7 februarie 2007.



La lucrări au fost prezenţi 19 deputaţi din totalul de 21 deputaţi membri ai comisiei.



La dezbaterea proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise.



Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E     A D M I S E

	Nr.

crt.
	Text O.U.G. nr.92/2006
	Text proiect de Lege adoptat de Senat


	Amendamente admise
	Motivaţia

	0
	1
	2
	3
	4

	1
	______
	LEGE

privind aprobarea Ordonanţei de urgenţă a Guvernului nr.92/2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române


	Nemodificat
	

	2
	______
	ARTICOL UNIC. – Se aprobă Ordonanţa de urgenţă a Guvernului nr.92 din 22 noiembrie 2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale    a     Căilor    Ferate Române, publicată în Monitorul Oficial al României, Partea I, nr.954 din 27 noiembrie 2006, cu următoarea completare:


	Articol unic. - Se aprobă Ordonanţa de urgenţă a Guvernului nr.92 din 22 noiembrie 2006 pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale    a     Căilor    Ferate Române, publicată în Monitorul Oficial al României, Partea I, nr.954 din 27 noiembrie 2006, cu următoarele modificări:
	


	0
	1
	2
	3
	4

	3 
	ORDONANŢĂ DE URGENŢĂ

pentru modificarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române


	Nemodificat
	Nemodificat
	

	4 
	Art.I. – Articolul 211 din Ordonanţa de urgenţă nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată în Monitorul Oficial al României, Partea I, nr.834 din 9 septembrie 2004, cu modificările şi completările ulterioare, se modifică şi va avea următorul cuprins:

Art.211 – Costurile anuale de funcţionare a infrastructurii feroviare publice din România se stabilesc de către compania care administrează infrastructura feroviară publică pe baza traficului contractat cu operatorii feroviari, a normativelor tehnice de întreţinere şi reparaţie a infrastructurii feroviare şi a proiectelor de reabilitare şi/sau de modernizare a infrastructurii.


	Nemodificat

Nemodificat
	1. Articolul I se abrogă.

______
	Articolul 21 rămâne în forma din Ordonanţa de urgenţă a Guvernului nr.12/1998 întrucât Compania naţională care administrează infrastructura trebuie să fundamenteze elementele de cost din bugetul de venituri şi cheltuieli.



	5 
	Art.II. – Prin derogare de la prevederile art.5 alin.(4) din Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată în Monitorul Oficial al României, Partea I, nr.834 din 9 septembrie 2004, cu modificările şi completările ulterioare, pentru anul 2006, cota de profit care se adaugă la diferenţele dintre tarifele stabilite pentru transportul feroviar de călători şi costurile reale de transport nu poate fi mai mare de 25%.


	- Articolul II va avea următorul cuprins:

Art.II. – Prin derogare de la prevederile art.5 alin.(4) din Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată în Monitorul Oficial al României, Partea I, nr.834 din 9 septembrie 2004, cu modificările şi completările ulterioare, pentru anul 2006 se acordă o subvenţie suplimentară, astfel încât cota de profit care se adaugă la diferenţele dintre tarifele stabilite pentru transportul feroviar de călători şi costurile reale de transport nu poate fi mai mare de 25%.


	Nemodificat
	


                           PREŞEDINTE,                                                                          SECRETAR,
                             Iulian Iancu                                                                            Aurelia Vasile
Consilier,

Daniel Bădina

Expert,

Isabela Robe

